Hotărârea Tribunalului (Camera a treia) din 5 aprilie 2017 –Tractel Greifzug/EUIPO – Shenxi Machinery (Forma unui troliu cu comandă motorizată)
(Cauza T‑621/15)
„Marca Uniunii Europene – Procedura de anulare – Marcă a Uniunii Europene tridimensională – Forma unui troliu cu comandă motorizată – Motiv absolut de refuz – Semn constituit exclusiv din forma produsului necesară pentru obținerea unui rezultat tehnic – Articolul 7 alineatul (1) litera (e) punctul (ii) din Regulamentul (CE) nr. 207/2009”
1.      Marcă a Uniunii Europene – Definiția și dobândirea mărcii Uniunii Europene – Semne care pot constitui o marcă – Condiție – Caracter distinctiv
(Regulamentul nr. 207/2009 al Consiliului, art. 4)
(a se vedea punctul 20)
2.      Marcă a Uniunii Europene – Definiția și dobândirea mărcii Uniunii Europene – Motive absolute de refuz – Semne constituite exclusiv din forma produsului necesară pentru obținerea unui rezultat tehnic – Identificarea caracteristicilor esențiale ale unui semn tridimensional
[Regulamentul nr. 207/2009 al Consiliului, art. 7 alin. (1) lit. (e) pct. (ii)]
(a se vedea punctele 21-23)
3.      Marcă a Uniunii Europene – Definiția și dobândirea mărcii Uniunii Europene – Motive absolute de refuz – Semne constituite exclusiv din forma produsului necesară pentru obținerea unui rezultat tehnic – Noțiune – Existența altor forme care permit obținerea aceluiași rezultat tehnic – Lipsa incidenței în ceea ce privește motivul de refuz
[Regulamentul nr. 207/2009 al Consiliului, art. 7 alin. (1) lit. (e) pct. (ii) și art. 9 alin. (1)]
(a se vedea punctele 27 și 29)
4.      Marcă a Uniunii Europene – Definiția și dobândirea mărcii Uniunii Europene – Motive absolute de refuz – Semne constituite exclusiv din forma produsului necesară pentru obținerea unui rezultat tehnic – Forma unui troliu cu comandă motorizată
[Regulamentul nr. 207/2009 al Consiliului, art. 7 alin. (1) lit. (e) pct. (ii)]
(a se vedea punctele 31 și 32)
Obiectul
Acțiune formulată împotriva Deciziei Camerei întâi de recurs a EUIPO din 3 septembrie 2015 (cauza R 1658/2014‑1) privind o procedură de anulare între Shenxi Machinery și Tractel Greifzug
Dispozitivul
1)
Respinge acțiunea.
2)
Obligă Tractel Greifzug GmbH la suportarea propriilor cheltuieli de judecată, precum și a celor efectuate de Oficiul Uniunii Europene pentru Proprietate Intelectuală (EUIPO).
3)
Shenxi Machinery Co. Ltd suportă propriile cheltuieli de judecată.